Up-504/14, Up-563/14
Natisni
Opravilna št.:
Up-504/14, Up-563/14
Datum odločitve:
26. 9. 2014
ECLI:
ECLI:SI:USRS:2014:Up.504.14
Akt:
Ustavni pritožbi zoper sklep Višjega sodišča v Mariboru št. V Kp 55384/2011 z dne 7. 4. 2014 v zvezi s sklepom Okrajnega sodišča v Mariboru št. III K 55384/2011 z dne 25. 2. 2014 in zoper sklep Višjega sodišča v Mariboru št. V Kp 93774/2010 z dne 1. 4. 2014 v zvezi s sklepom Okrožnega sodišča v Mariboru št. I Kpr 93774/2010 z dne 4. 3. 2014
Izrek:
Ustavni pritožbi zoper sklep Višjega sodišča v Mariboru št. V Kp 55384/2011 z dne 7. 4. 2014 v zvezi s sklepom Okrajnega sodišča v Mariboru št. III K 55384/2011 z dne 25. 2. 2014 in zoper sklep Višjega sodišča v Mariboru št. V Kp 93774/2010 z dne 1. 4. 2014 v zvezi s sklepom Okrožnega sodišča v Mariboru št. I Kpr 93774/2010 z dne 4. 3. 2014 se zavržeta.
Evidenčni stavek:
Ustavno sodišče zavrže ustavno pritožbo, če zoper izpodbijani posamični akt niso izčrpana vsa redna in izredna pravna sredstva.
Geslo:
1.5.51.2.1 - Ustavno sodstvo - Odločbe - Vrste odločitev Ustavnega sodišča - V postopku odločanja o ustavni pritožbi - Zavrženje.
1.4.52.4 - Ustavno sodstvo - Postopek - Procesne predpostavke v postopku ustavne pritožbe - Izčrpanje pravnih sredstev .
Pravna podlaga:
Člen 55.b.1.5, Zakon o Ustavnem sodišču [ZUstS]
Vrsta zadeve:
ustavna pritožba
Vrsta akta:
posamični akt
Vlagatelj:
Franc Kangler, Maribor
Datum vloge:
24. 6. 2014
Vrsta odločitve:
sklep
Vrsta rešitve:
zavrženje
Dokument:
US30494
Dokument v PDF obliki:
Up-504-14, Up-563-14.pdf
136 KB
Prenesite datoteko
Up-504/14-7
Up-563/14-7
26. 9. 2014
SKLEP
Senat Ustavnega sodišča
je v postopku za preizkus ustavnih pritožb
,
ki ju je vložil
Franc Kangler
,
Maribor
,
ki ga zastopa Odvetniška družba Čeferin, o. p., d. o. o., Grosuplje, na seji
26. septembra 2014
sklenil
:
Ustavni pritožbi zoper sklep Višjega sodišča v Mariboru št. V Kp 55384/2011 z dne 7. 4. 2014 v zvezi s sklepom Okrajnega sodišča v Mariboru št. III K 55384/2011 z dne 25. 2. 2014
in zoper sklep Višjega sodišča v Mariboru št. V Kp 93774/2010 z dne 1. 4. 2014 v zvezi s sklepom Okrožnega sodišča v Mariboru št. I Kpr 93774/2010 z dne 4. 3. 2014 se zavržeta.
OBRAZLOŽITEV
1. Senat Ustavnega sodišča je ustavni pritožbi zavrgel, ker pravna sredstva niso izčrpana.
2. Pritožnikovih vlog, ki sta bili opredeljeni tudi kot pobudi za začetek postopka za oceno ustavnosti 153. in 154. člena Zakona o kazenskem postopku (Uradni list RS, št. 32/12 – uradno prečiščeno besedilo in 47/13 – ZKP), Ustavno sodišče ni obravnavalo, ker je presojo izpodbijanih določb predlagal podrejeno. Zakon o Ustavnem sodišču (Uradni list RS, št. 64/07 – uradno prečiščeno besedilo in 109/12 – v nadaljevanju ZUstS) ne omogoča, da bi pritožnik ob vložitvi ustavne pritožbe podrejeno vložil pobudo za začetek postopka za oceno ustavnosti predpisa, zato Ustavno sodišče take podrejene pobude ne presoja (sklep št. Up-810/11 z dne 4. 10. 2012). Sicer pa bi Ustavno sodišče, če bi v postopku za preizkus ustavne pritožbe ugotovilo, da izpodbijane odločbe temeljijo na protiustavnem predpisu, oceno njegove ustavnosti opravilo po uradni dolžnosti (drugi odstavek 59. člena ZUstS).
3.
Senat je sprejel ta sklep na podlagi pete alineje prvega odstavka 55.b člena ZUstS
ter prve alineje tretjega odstavka 46. člena Poslovnika Ustavnega sodišča (Uradni list RS, št. 86/07, 54/10 in 56/11)
v sestavi:
predsednica senata dr. Jadranka Sovdat ter člana dr. Mitja Deisinger in dr. Ernest Petrič. Sklep je sprejel soglasno.
dr. Jadranka Sovdat
Predsednica senata